**TÁJÉPÍTÉSZETI NÍVÓDÍJ 2021**

Sajtóanyag

A teljes pályázati kiírás itt található: <https://tajepiteszek.hu/tn>

A Magyar Tájépítészek Szövetsége (MTSZ) által meghirdetett nyílt pályázaton 12 kategóriában nívódíj kerül átadásra a legkiemelkedőbbnek tartott, 2016-2020 között átadott tájépítészeti alkotásért, elméleti munka esetében az ebben a periódusban megjelent, vagy oktatásban, szabályozásban alkalmazott munkáért.

**A pályázat célja**

A Tájépítészeti Nívódíj megvalósult projekteket díjaz, meg nem valósult tervek, koncepciók nem nevezhetők. A kiíró kifejezett célja megtalálni és díjazni a leginnovatívabb alkotásokat. A pályázat credoja elismerni olyan alkotásokat, melyek a tájépítészet elismertségét növelik, újszerűségük, műszaki és esztétikai kiválóságuk mellett hordozzák az azokon túlmutató értékeket, védik a meglévő értékeket, követik v egyeznek a fenntartható fejlődés elveivel. Természet alapú (NBS) megoldásokat alkalmaznak, figyelembe veszik az ökológiai szempontokat, hasznosságuk társadalmi szinten is megjelenik. Újonnan létesített, vagy felújításként megjelenő munkák egyaránt nevezhetők. Pályázni a tájépítészet bármely területén megvalósult alkotással illetve a tájépítészeti kutatás, szabályozás, törvényalkotás, szakmai együttműködés terén kiemelkedő munkával lehet.

**Pályázati kategóriák rövid elnevezései:**

1. Mikro és kisméretű projektek
2. Magán-, és társasházi kertek, lakóparkok, lakótelepi rekonstrukciók
3. Játszóterek, sportpályák
4. Összevont kategória: Iparterületi, speciális funkciójú projektek, irodák környezete, intézményi kertek (eredetileg 4-5 kategóriák)
5. Turizmus, vendéglátás kertépítészeti projektjei
6. Városi parkok, közkertek
7. Közterek, sétálóutcák, sétányok
8. Örökségvédelmi projektek, történeti kertek
9. Nagy léptékű elméleti munkák
10. Zöld díj
11. Oktatói, tudományos, kutatói, szabályozási, törvényalkotási munkák

**Díjazás**

Kategóriánként – függetlenül a beérkezett pályázati anyagok számától – egyetlen nívódíj kerül kiosztásra.

A kategória nyertese 500.000,- Forint díjazásban részesül.

A díjat a kategória szponzora ajánlja fel.

**Pályázati naptár**

Szeptember 23. pályázati anyagok feltöltésének és a regisztrációs díjak befizetésének határideje

Szeptember 25-28. zsűrizés 1. kör

Október 1. zsűrizés 2. kör

Október 10. díjátadó gála

Az esemény megpróbálja a díjazottak elismerésén kívül minél szélesebb körben bemutatni a tájépítészethez kapcsolódó cégek működését, ezért az esemény 10 órától előadásokkal tarkított kiállítással lesz teljes. A díjátadó gála 18 órakor kezdődik.

Helyszín: MATE (volt Kertészeti Egyetem) villányi úti campusa. Bp., 11. kerület, Villányi út 35-43. K épület.

Az esemény támogatói:

Abeton Viacolor Térkő Zrt., Diadem, Eticon Kft. Lappset képviselet, Everling Kft., Friedl térkő, Ganz Hydro, Hauraton, Holland Pázsit, Magyar Turisztikai Szövetség Alapítvány, Mindigfa Kft. EIBE, Mixtura Kft., MMCITÉ, Reneszánsz Kőfaragó Zrt., Schreder Mo. Zrt., Semmelrock Stein + Design, S-Tér Kft HAGS képviselet, TerraWay Magyarország Kft., Városszépítő Kft., Viaplant, VPI Design Kft.

**További információ: Glázer Attila, szervező: 06302869680, info@attilaglazer.com**